**Ministru kabineta rīkojuma projekta**

**„Par valsts meža zemes Ārlavas pagastā, Talsu novadā, privatizāciju” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 59.panta piektā daļa, 64.panta pirmā daļa, 65.panta pirmā daļa, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 5.panta pirmā daļa, 5.panta otrās daļas 1.punkts, 7.panta pirmā daļa, likuma „Par zemes privatizāciju lauku apvidos” 28.panta pirmās daļas 1.punkts, Meža likuma 44.panta ceturtās daļas 3.punkta „a” apakšpunkts, Administratīvā procesa likuma 51.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Valsts zemesgabals „Mazkalniņi” Ārlavas pagastā, Talsu novadā**  **1. Valsts zemesgabala sastāvs:**  Nekustamais īpašums “Mazkalniņi” (nekustamā īpašuma kadastra numurs 8837 009 0091), Ārlavas pagastā, Talsu novadā sastāv no zemes vienības (zemes vienības kadastra apzīmējums 8837 009 0091) 6,50 ha platībā (turpmāk – Valsts zemesgabals).  Atbilstoši Nekustamā īpašuma valsts kadastra informācijas sistēmas datiem Valsts zemesgabala kadastrālā vērtība uz 2016.gada 1.janvāri ir 2895 *euro*. Savukārt saskaņā ar Valsts zemes dienesta 2016.gada 4.aprīļa izziņu Nr.9-03/527072 Valsts zemesgabala vērtība privatizācijas vajadzībām uz 2016.gada 31.martu ir 5750 *euro*. Kadastrālā vērtība un vērtība privatizācijas vajadzībām atšķiras, jo pašvaldības noteiktie mērķi privatizācijai (zeme, uz kuras galvenā saimnieciskā darbība ir lauksaimniecība; zeme, uz kuras galvenā saimnieciskā darbība ir mežsaimniecība; fizisko un juridisko personu īpašumā vai lietošanā esošo ūdeņu teritorijas) atšķiras no zemesgabala lietošanas mērķa kadastrā (zeme, uz kuras galvenā saimnieciskā darbība ir lauksaimniecība).  **2. Valsts zemesgabala adrese un nosaukums:**  „Mazkalniņi”, Ārlavas pagasts, Talsu novads.  **3. Īpašuma tiesības:**  Valsts zemesgabals 2009.gada 25.novembrī ierakstīts Ārlavas pagasta zemesgrāmatas nodalījumā Nr.1000 0046 8307 uz Latvijas valsts vārda Zemkopības ministrijas personā.  Valsts zemesgabals atdalīts no nekustamā īpašuma „Kalniņi”, (nekustamā īpašuma kadastra numurs 8837 009 0074), Ārlavas pagastā, Talsu novadā, (turpmāk – Īpašums „Kalniņi”), kas 2002.gada 21.janvārī ierakstīts Ārlavas pagasta zemesgrāmatas nodalījumā Nr.1000 0005 5941 uz Latvijas valsts vārda Zemkopības ministrijas personā.  Saskaņā ar Talsu rajona būvvaldes 2006.gada 25.augusta atzinumu Nr.51./1-5 tas veikts, lai izveidotu atsevišķas zemes vienības, kas saistītas ar valstij piekrītošajām un privātpersonai Guntim Rāvim piederošajām ēkām.  **4. Ēkas (būves), kas atrodas uz privatizējamā Valsts zemesgabala:**  Uz Valsts zemesgabala atrodas daļa no ēku (būvju) nekustamā īpašuma „Kalniņi”, (kadastra Nr.8837 509 0001), Ārlavas pagastā, Talsu novadā; sastāvā:  1) dzīvojamā ēka (būves kadastra apzīmējums 8837 009 0091 004),  2) saimniecības ēka (būves kadastra apzīmējums 8837 009 0091 005),  3) dzīvojamā ēka (būves kadastra apzīmējums 8837 009 0091 006),  4) pirts (būves kadastra apzīmējums 8837 009 0091 007),  5) saimniecības ēka (būves kadastra apzīmējums 8837 009 0091 010) (turpmāk viss kopā – Būvju nekustamais īpašums).  Īpašuma tiesības uz Būvju nekustamo īpašumu Ārlavas pagasta zemesgrāmatas nodalījumā Nr.1000 0020 8533 nostiprinātas 2006.gada 22.martā un 2011.gada 27.maijā Guntim Rāvim (turpmāk - Persona).  Saskaņā ar Privatizācijas likuma 64.panta pirmo daļu Personai ir pirmpirkuma tiesības uz Valsts zemesgabalu.  **5. Privatizācijas ierosinājums:**  Valsts zemesgabala pirmpirkuma tiesīgās Personas ierosinājums par Īpašuma „Kalniņi” privatizāciju saņemts un reģistrēts valsts akciju sabiedrības “Privatizācijas aģentūra” (turpmāk - Privatizācijas aģentūra) privatizācijas ierosinājumu reģistrā 2006.gada 18.jūlijā ar Nr.1.161.  Valsts zemesgabala pirmpirkuma tiesīgās Personas precizēts ierosinājums par Valsts zemesgabala privatizāciju saņemts un reģistrēts Privatizācijas aģentūrā privatizācijas ierosinājumu reģistrā 2006.gada 31.augustā ar Nr.2.3351.  Saskaņā ar Privatizācijas likuma 65.panta pirmo daļu apbūvēta zemesgabala privatizāciju var ierosināt uz tā esošā īpašuma objekta īpašnieks.  Personas ierosinājums par Valsts zemesgabala privatizāciju ir iesniegts Privatizācijas pabeigšanas likuma 5.panta pirmajā daļā noteiktajā termiņā un atbilst minētā likuma 5.panta otrās daļas 1.punktā noteiktajām prasībām, jo Personas īpašuma tiesības uz ēkām (būvēm), kas atrodas uz Valsts zemesgabala, ir nostiprinātas zemesgrāmatā.  Persona atbilst likuma „Par zemes privatizāciju lauku apvidos” 28.panta pirmās daļas 1.punktā noteiktajam subjektu lokam, kas zemi var iegūt īpašumā saskaņā ar [Civillikumu](http://likumi.lv/doc.php?id=225418).  Ar Privatizācijas aģentūras valdes 2008.gada 30.oktobra lēmumu Nr.156/865 „Par valstij piederoša zemesgabala Talsu rajonā, Valdemārpils l.t., „Mazkalniņi”, kadastra Nr.8837 009 0091, nodošanu privatizācijai” Valsts zemesgabals nodots privatizācijai. Minētais lēmums pieņemts atbilstoši Privatizācijas likuma 59.panta piektajai daļai un Privatizācijas pabeigšanas likuma 7.panta pirmajai daļai.  Saskaņā ar Privatizācijas pabeigšanas likuma 7.panta pirmo daļu Privatizācijas aģentūra ne vēlāk kā 2 mēnešu laikā no dienas, kad saņemts privatizācijas ierosinājums un visi nepieciešamie dokumenti, kas apstiprina pirmpirkuma tiesības, pieņem lēmumu par apbūvēta zemesgabala nodošanu privatizācijai, ja uz šā zemesgabala esošo ēku īpašniekam īpašuma tiesības ir nostiprinātas zemesgrāmatā. Privatizācijas ierosinājums ar papildus iesniegumu saņemts līdz 2006.gada 31.augustam, bet Privatizācijas aģentūra lēmumu par valstij piederoša apbūvētā zemesgabala nodošanu privatizācijai pieņēmusi 2008.gada 30.oktobrī. Privatizācijas aģentūra lēmumu par Valsts zemesgabala nodošanu privatizācijai nevarēja pieņemt Privatizācijas pabeigšanas likuma 7.panta pirmajā daļā noteiktajā termiņā, jo pastāvēja objektīvi šķēršļi lēmuma pieņemšanai. Proti, sākotnēji tika iesniegts personas privatizācijas ierosinājums par nekustamā īpašuma “Kalniņi”, kura sastāvā ietilpa valsts ēkas (būves) un zemesgabals 6,8 ha platībā, uz kura atrodas valsts ēkas un būves, kā arī personai piederošās ēkas un būves, privatizāciju. Lai pieņemtu lēmumu par Valsts zemesgabala nodošanu privatizācijai, bija nepieciešams konstatēt, vai iespējams atdalīt zemesgabala daļu, uz kuru personai nav pirmpirkuma tiesības, jo uz tās atrodas valstij piederošās ēkas (būves). Attiecīgi Valdemārpils pilsētas dome 2007.gada 24.janvārī pieņēma lēmumu par zemesgabala 6,8 ha platībā sadalīšanu, atdalot no tā daļu 6,5 ha platībā, uz kuras atrodas personai piederošās ēkas. Saskaņā ar Valdemārpils pilsētas domes 2007.gada 22.augusta lēmumu zemesgabalam 6,5 ha platībā tika piešķirts nosaukums “Mazkalniņi”. 2007.gada 7.septembrī Nekustamā īpašuma kadastra informācijas sistēmā tika reģistrēts zemesgabala “Mazkalniņi” robežu plāns.  Tāpat bija nepieciešams konstatēt, vai uz Valsts zemesgabalu nav attiecināmi citos likumos noteiktie ierobežojumi tā privatizācijai. Meža likuma 44.pantā noteikti ierobežojumi valsts meža zemes privatizācijai lauku apvidos, līdz ar to bija nepieciešams konstatēt uz Valsts zemesgabala esošās meža zemes platību. 2008.gada 2.jūlijā Privatizācijas aģentūra saņēma Valsts meža dienesta informāciju par valsts zemesgabala meža inventarizācijas datiem, kas reģistrēti Meža valsts reģistrā, proti - meža zemes platību 0,5 ha. 2008.gada 30.septembrī Privatizācijas aģentūra saņēma Valsts zemes dienesta Ziemeļkurzemes reģionālās nodaļas kadastra izziņu par Valsts zemesgabala sastāvu. Līdz ar to, izvērtējot Privatizācijas aģentūras rīcībā esošos dokumentus, Privatizācijas aģentūras valde 2008.gada 30.oktobrī pieņēma lēmumu par Valsts zemesgabala nodošanu privatizācijai.  Privatizācijas aģentūras valdījumā Valsts zemesgabals nav pārņemts.  **6. Noma:**  Saskaņā ar Ārlavas pagasta zemesgrāmatas nodalījuma Nr.1000 0046 8307 III daļas 1.iedaļas ierakstu Nr.1.7. nomas tiesība uz Valsts zemesgabalu no 2005.gada 29.augusta līdz 2030.gada 31.decembrim nostiprināta par labu Personai.  2004.gada 3.jūnijā starp valsts akciju sabiedrību „Latvijas valsts meži” un Personu noslēgts Īpašuma „Kalniņi” nomas līgums (turpmāk – Nomas līgums). Iznomāšanas mērķis – piemājas saimniecības uzturēšana, tajā skaitā licencētās makšķerēšanas pakalpojumu sniegšanai nepieciešamo objektu izbūve un uzturēšana.  Grozījumi Nomas līgumā izdarīti 2005.gada 29.augustā, 2006.gada 13.janvārī, 2007.gada 14.martā, 2008.gada 1.septembrī, 2008.gada 1.oktobrī, 2009.gada 26.februārī, 2010.gada 9.aprīlī un 2011.gada 22.septembrī.  **7. Informācija par privatizējamajā Valsts zemesgabalā ietilpstošo valsts meža zemi:**  Valsts meža dienesta Ziemeļkurzemes virsmežniecības 2015.gada 9.jūnija vēstulē Nr.VM9.1-19/379 norādīts, ka saskaņā ar Meža valsts reģistra datiem un Ministru kabineta 2013.gada 12.februāra noteikumu Nr.88 „Meža inventarizācijas un Meža valsts reģistra informācijas aprites noteikumi” 1.pielikumu Valsts zemesgabalā 0,50 ha platībā ir meža zemes veids – pārplūstošs klajums, kas ir platība, kurā, atkārtoti veidojoties paaugstinātam virsūdeņu līmenim, nav iespējama mežaudzes attīstība.  Atbilstoši Valsts meža dienesta Ziemeļkurzemes virsmežniecības 2016.gada 29.marta izziņai par meža zemes kadastrālās vērtības noteikšanu un mežaudzes vērtību 2016.gadā privatizējamajā Valsts zemesgabalā ietilpstošās valsts meža zemes vērtība ir 0 *euro*. Papildus minētajā izziņā norādīta piezīme, ka pārplūstošs klajums ir meža zeme, bet nav mežs, līdz ar to netiek rēķināta tās vērtība.  Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā.  Ņemot vērā, ka Valsts zemesgabals nepieciešams piemājas saimniecības, t.i., Personai piederošā Būvju nekustamā īpašuma, uzturēšanai, ar Ministru kabineta rīkojumu var atļaut Personai, privatizējot Valsts zemesgabalu, privatizēt arī tajā ietilpstošo valsts meža zemi 0,50 ha platībā, kas nepieciešama Būvju nekustamā īpašuma uzturēšanai. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Atbilstoši Privatizācijas pabeigšanas likuma 4.panta pirmajai daļai valsts vai pašvaldības īpašuma objektu un valstij vai pašvaldībai piederošu vai piekrītošu apbūvētu un neapbūvētu zemesgabalu nodod privatizācijai un privatizē saskaņā ar Privatizācijas likumu, ja šajā likumā nav noteikts citādi. Ņemot vērā, ka, Privatizācijas likuma 65.panta pirmā daļa atļauj Personai kā Būvju īpašuma īpašniekam ierosināt Valsts zemesgabala privatizāciju, un, izskatot Personas privatizācijas ierosinājumu, konstatēts, ka nepastāv tiesiski šķēršļi Valsts zemesgabala privatizācijai, ir sagatavots Ministru kabineta rīkojuma projekts „Par valsts meža zemes Ārlavas pagastā, Talsu novadā, privatizāciju”. Līdz ar to nav tiesiska pamata Valsts zemesgabala atsavināšanai Publiskas personas mantas atsavināšanas likumā noteiktajā kārtībā. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par zemesgrāmatā ierakstītas valsts meža zemes privatizāciju lauku apvidos, pamatojoties uz Meža likuma 44.panta ceturtās daļas 3.punkta „a” apakšpunktu. Šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |
| --- | --- |
| **Iesniedzējs:**  **Ministru prezidenta biedrs,**  **ekonomikas ministrs** | **A.Ašeradens** |
| **Vīza:**  **valsts sekretārs** | **J.Stinka** |

04.08.2016. 10:20

1564

Zelča 67013163,

Inese.Zelca@em.gov.lv

Kivliņa 67021444,

Iveta.Kivlina@pa.gov.lv